પોળ કે જામામસ્જીદની સુંદર બાંધણી હોય, કે મોડર્ન આર્કિટેકચરની સરળ અને ન્યુનતમ છટામાં રચાયેલા સ્થાપત્યો; ભવ્ય વારસાની માવજત અને જમાના સાથે બદલાવાનો ગુણ અમદાવાદ શહેરનાં સ્વભાવમાં છે. ભારતને સ્વતંત્રતા મળ્યા બાદ, અમદાવાદમાં બદલાવાનો સમય શરુ થયો. ઘણા ખ્યાતનામ સ્થપતિઓનાં અહિયાં કામ કરવાની ઇચ્છાને પગલે અમદાવાદમાં મોડર્ન આર્કિટેકચરનાં બીજ વવાયા. જેમાં, લે કોર્બુઝીયેર, બાલકૃષ્ણ દોશી, લુઈ કાન અને ફ્રેંક લોયડ રાઈટ જેવા પ્રસિદ્ધ સ્થપતિઓનો સમાવેશ પણ થાય છે.